ลุ้นกนง.ชี้ชะตาขึงขึ้นดอกเบี้ย
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — เสนอข้อมูลเงินทุนเคลื่อนย้ายภาพรวมเศรษฐกิจสถานการณ์การเมือง ให้กนง.ชี้ชะตา 10 มี.ค. ก่อนขึ้นดอกเบี้ย
นายบัณฑิต นิจถาวร รองผู้ว่าการ ธนาคารแห่งประเทศไทย (ธปท.) เปิดเผยว่า จะนำเสนอรายงานข้อมูลให้ที่ประชุมคณะกรรมการนโยบายการเงิน (กนง.) ในวันที่ 10 มี.ค. รับทราบเกี่ยวกับสถานการณ์ภาวะเงินทุนไหลเข้าออก ค่าเงินบาท ความเคลื่อนไหวของตลาดเงินในต่างประเทศ การปล่อยสินเชื่อ ภาวะเศรษฐกิจไทย รวมทั้งสถานการณ์ทางการเมืองของไทยที่จะเกิดขึ้น ให้พิจารณาประกอบการตัดสินใจในการกำหนดอัตราดอกเบี้ยนโยบาย ซึ่งปัจจุบันอยู่ที่ 1.25%
อย่างไรก็ตาม ตลาดรับรู้แล้วว่าจะต้องปรับขึ้น แต่หัวใจสำคัญคือเงื่อนเวลาที่เหมาะสมในการปรับอัตราดอกเบี้ย ซึ่งจะต้องพิจารณาทั้งผลต่ออัตราเงินเฟ้อและความเข้มแข็งของเศรษฐกิจที่จะต้องมี ความสมดุลกัน เพื่อให้เศรษฐกิจฟื้นตัวอย่างมีเสถียรภาพ และไม่สร้างแรงกดดันต่อการเร่งตัวของเงินเฟ้อ
“เราอาจพิจารณาผ่อนคลายการลดดอกเบี้ยอาร์/พี โดยปรับขึ้นจากระดับที่ต่ำมาก” นายบัณฑิต กล่าว
รองผู้ว่าการธปท. กล่าวว่า เชื่อว่าภาคเอกชนมีความเข้าใจว่าธปท. ปรับลดดอกเบี้ยและคงดอกเบี้ยในระดับต่ำมานานแล้ว เพื่อให้เศรษฐกิจเข้มแข็ง และเมื่อเศรษฐกิจเข้มแข็งก็จำเป็นจะต้องมีการถอย ด้วยการผ่อนคลายนโยบาย ขณะที่เมื่อเศรษฐกิจดีขึ้น ความต้องการสินเชื่อจะมีมากขึ้น ตามความต้องการลงทุนที่เร่งตัวขึ้น
อย่างไรก็ตาม ธปท.จะติดตามทิศทางดอกเบี้ยของกลุ่มประเทศยุโรป จีน เวียดนาม รวมถึงการลดการผ่อนคลาย การกระตุ้นเศรษฐกิจ มาตรการการเงินการคลัง เพราะจะเป็นต้นทุนที่สูงขึ้นของภาคธุรกิจ